kardosdrur/scandi-wiki huggingface dataset:
Kliplev Station

Kliplev Station er en dansk jernbanestation i Kliplev.

Historie

Anlæggelse 
Anlæggelse af stationens arealer påbegyndte i sommeren 1899 og det blev indviet den 15. juni 1901. I forbindelse med det årlige Kliplev Marked var der i mange år en betydelig transport med kreaturvogne til stationen. 

I 1943 blev der anlagt et sidespor ved Kliplev, da en nærliggende skærvefabrik åbnede sydøst for byen ved Fladbjerg. Fabrikken lukkede dog igen i 1965 og sidesporet blev fjernet.

Nedlæggelse og genåbning 
I 1974 havde DSB besluttet sig for at nedlægge stationen. Det var nu på tale at lave en direkte forbindelse fra Tinglev til Sønderborg, men disse planer blev dog aldrig til noget. Tværtimod blev strækningen opgraderet og der kunne atter åbnes for persontrafikken i Kliplev. Denne gang dog kun som trinbræt. Dette skete i 1979. Det viste sig at være en ganske udmærket idé, da Det Danske Spejderkorps siden 1989 afholdt deres lejr, Blå Sommer, hvert femte år ved byen. Der kommer hver gang omkring 15-20.000 spejdere til lejren.

Stationsbygningen 
Ved stationen blev der i 1901 bygget en stationsbygning, der er nærmest identisk med de øvrige på strækningen (Sønderborgbanen). Siden 1979 var den dog ikke længere benyttet af DSB og forsøgtes solgt til en privat ejer. Det lykkedes aldrig at få den solgt og til sidst var den i så dårlig stand at nedrivning var uundgåeligt. Dette skete 9. november 2004.

Eksterne henvisninger
Kliplev Station på dsb.dk

Stationer på Sønderborgbanen
Stationer i Sønderjylland (i Danmark)
Bygninger, konstruktioner og anlæg i Aabenraa Kommune
Gråsten Station

Gråsten Station er en dansk jernbanestation i Gråsten.

Historie

Anlæggelse 
Anlæggelse af stationen blev påbegyndt i 1898. Der blev eksproprieret et stort areal ned mod Nybøl Nor, og opfyldning ud i vandet var også nødvendig. Noget af arealet åbnede allerede for trafik den 14. februar 1899, da amtsbanen til Aabenraa åbnede. Denne del var smalsporet og havde derfor sine egne sporarealer på stationen samt sin egen lille stationsbygning.

Sønderborgbanen fra Tinglev/Padborg til Sønderborg åbnede for trafik den 15. juni 1901. Der blev fælles ekspedition i statsbanens bygning for Sønderborgbanen og Kleinbahn Apenrade-Gravenstein (senere Aabenraa Amts Jernbaner). I 1911 blev der bygget tre tjenesteboliger, to af dem som to-families huse, samt en banemesterbolig. I 1915 blev der indrettet en særskilt ventesal i stationsbygningen til hertug Ernst Günther, der ejede Gråsten Slot.

Genforeningen 
I 1920 blev Sønderjylland genforenet med Danmark. Stationen skiftede nu navn til Gråsten Station, men mange kaldte den i de følgende år stadig ved det tyske navn Gravenstein. Amtsbanen til Aabenraa blev nedlagt i 1926 fordi den blev brugt for lidt, og de tilhørende spor blev fjernet. Den tidligere fyrstesal blev renoveret i 1948, så den kunne benyttes af Frederik 9. og Dronning Ingrid ved deres mange ophold i byen. Kongen fulgte i øvrigt meget med i togdriften og ringede bl.a. en morgen til stationsforstanderen for at klage over at et tog var ankommet uden at det stod i tjenestekøreplanen. Der var dog blot tale om et særtog.

Omkring 1923 blev en ny havn anlagt i byen. Dermed kom der også en havnebane. Kultransport og kreaturvogne hørte nu også til godstrafikken.

Årtusindskiftet 
I slutningen af 1990'erne var godstrafikken dalet kraftigt, og godssporene samt havnebanen blev fjernet. I dag ligger der en promenade og nogle privatboliger på stedet. Stationsbygningen eksisterer derimod stadig og ser ud som efter en udvidelse i 1914.

Eksterne kilder/henvisninger 
 Gråsten Station på dsb.dk

Stationer på Sønderborgbanen
Station
Stationer i Sønderjylland (i Danmark)
Dag Heede

Dag Heede (født 1962 i Svendborg) er en dansk mag.art. og ph.d. i litteraturvidenskab, der er tilknyttet Syddansk Universitet.

Heede blev nysproglig student fra Marie Kruses Skole, Farum, i 1980 og blev mag.art. i litteraturvidenskab fra Københavns Universitet i 1989. Fra 1988-1992 fungerede han som underviser ved Folkeuniversitetet i København og undervisningsassistent ved Institut for nordisk filologi, Københavns Universitet og senere Center for nordiske Studier ved det daværende Odense Universitet. Han var lektor ved Institut für Nordische Philologie und Germanische Altertumskunde ved Universität München 1992-1997. I 1997 vendte han tilbage til Danmark og blev ekstern lektor ved Institut for litteraturvidenskab (Københavns Universitet), Institut for nordisk filologi (Københavns Universitet), Sociologisk Institut (Københavns Universitet, Institut for statskundskab (København Universitet) og Institut für Nordische Philologie der Universität Hamburg. Han opnåede ph.d.-graden fra Københavns Universitet i 1998. Fra 1999-2003 underviste og forskede han i dansk litteratur ved Institut for Litteratur, Kultur og Medier, Syddansk Universitet. I 2005 blev han underviser ved Universität Zürich. Heede har desuden flere gange fungeret som censor.

Dag Heedes måske kendteste udgivelse er Hjertebrødre. Krigen om H.C. Andersens seksualitet, der blev udgivet på Syddansk Universitetsforlag i 2005. 

Litteraturhistorikere fra Danmark
Ansatte ved Syddansk Universitet
Personer fra Svendborg
Faglitterære forfattere fra Danmark
Dansksprogede forfattere fra Danmark
Biografiforfattere fra Danmark
Alumni fra Københavns Universitet
Padborg Station

Padborg Station er en dansk jernbanestation i den danske by Padborg i Sønderjylland. 

Padborg Station er grænsestation mod Tyskland.

Historie 
Padborg var endestation for Tørsbøl-Padborg-banen 1901-32. 

I gamle dage var det bl.a også her man i stor stil kontrollerede de rejsendes pas, visa og/eller andre identitetspapirer, før disse kunne rejse videre ind eller ud af Danmark.

Grænsekontrol 
 
Danmark blev en aktiv del af Schengen-samarbejdet i 2001, men der bliver stadig gennemført stikprøvekontroller ved Padborg Station, da denne station er den primære internationale forbindelse videre til Tyskland og resten af Europa i forhold til den mindre vigtige grænsestation i Tønder, som kun har forbindelse til det nordlige Tyskland via regionaltog. 

Stikprøvekontrollerne på Padborg Station bliver fortaget af politiet og toldvæsenenet i kampen imod f.eks. narkotikasmugling, illegale flygtninge og menneskehandel.

Trafikken 
 
Trafikken tog især fart efter EuroCity og EuroNight linjernes oprettelse og videreudvikling.

Faciliteter 
Stationsbygningen på Padborg Station har både ventesal og toiletfaciliteter.

Eksterne henvisninger

Padborg Station på dsb.dk

Stationer på Fredericia-Padborg-banen
Station
Stationer i Sønderjylland (i Danmark)
Sirekøbing

Sirekøbing () er en herregård og landsby mellem Svalöv og Tågarp i Svalöv kommun i Skåne ved Råån i Rønnebjerg Herred. Navnet er afledt af kvindenavnet Sigrid.

Historie 
Stedet nævnes første gang i Kong Valdemars Jordebog 1231 (Sygrithekiøp). 

Sirekøbing var kongsgård til 1547. Som pant havde Peder Haakansen gården i 1423, herefter Aage Axelsen Brahe og fra 1526 Claus Predbjørnsen Podebusk.

I 1547 købtes Sirekøbing af rigsråd Jørgen Pedersen Lykke til Overgård i Jylland. Han solgte Sirekøbing til Tage Ottesen Thott til Næs. I 1562 overgik gården til sønnen Anders Tagesen Thott og herefter i 1595 til dennes søn Tage Andersen Thott, der døde barnløs.

Godset købtes i 1637 sammen med Duveke og Bultofte af Wulf Hieronymus von Kratz. Det kom siden gennem ægteskab til slægten Ramel, som ejede det i 1700-tallet. I 1808 købtes ejendommen af hofstaldmester Werner von Schwerin. Det solgtes af sønnen, som i stedet købte Skarsholt. 

Det tilhørte siden konsul Alfred Anton Hage og hans søn grosserer Johannes Hage i København.

Eksterne henvisninger 
 Sylve Åkesson: Om Sireköpinge  

Bygninger, konstruktioner og anlæg i Svalövs kommun
Herregårde i Skåne
Per Schultz Jørgensen

Per Schultz Jørgensen (født 7. februar 1933, død 5. december 2022 på Gentofte Hospital) var en dansk professor, der var formand for Børnerådet fra 1998 til 2001.

Schultz Jørgensen blev uddannet folkeskolelærer i 1955, cand.psych. i 1968 og dr.phil. i 1983. Han fungerede som adjunkt og senere lektor ved Københavns Universitet 1971-1981. I 1981 blev han forskningsleder ved Socialforskningsinstituttet og fra 1991 tilknyttet Danmarks Pædagogiske Universitet som professor i socialpsykologi. Schultz Jørgensen har bl.a. forsket i familieforhold, børns sociale identitet og udsatte børn og unge.

Han har været medlem af Børnerådet siden begyndelsen i 1993 og formand 1998-2001.
Den 11. februar 2011 blev han af kulturminister Per Stig Møller udpeget som medlem af Værdikommisionen.

Det var i forbindelse med sit medlemskab af Børnerådet, at Per Schultz Jørgensen kæmpede en hård og utrættelig kamp for ophævelse af forældres ret til at slå deres børn (Revselsesretten). En kamp der lykkedes i 1997.

Per Schultz Jørgensen oplyste til en række medier i efteråret 2022, at han var dødeligt syg med lungekræft.

Mandag d. 5. december 2022, oplyste sønnen, Kresten Schultz Jørgensen på Facebook, at hans far var afgået ved døden, på Gentofte Hospital, tidligere på dagen.

Referencer 

Videnskabsfolk fra Danmark
Personer i Kraks Blå Bog (afdøde)
Personer døde af kræft
Personer fra Kolding
Reinsfjellet

Reinsfjellet er et 994 meter højt bjerg i Gjemnes kommune, i Møre og Romsdal.

Der er bilvej op til toppen hvor der er en radio og fjernsynsmast.

Fra toppen kan en se syv kirker.

Billedgalleri 

Bjerge i Møre og Romsdal
Gjemnes
Tide (transportselskab)

Tide ASA er et norsk transportselskab, der blev dannet i november 2006 som en fusion af Hardanger Sunnhordlandske Dampskipsselskap (HSD) og Gaia Trafikk. Gennem en yderligere fusion med Det Stavangerske Dampskibsselskap AS blev selskabet Norges største færge- og hurtigfærgerederi målt på antallet af fartøjer. Koncernen ledes af Dagfinn Neteland. Selskabet omsætter årligt for 2 mia. norske kroner, beskæftiger 3.500 ansatte og har hovedsæde i Bergen og Stavanger.
DSD AS er hovedaktionær af Tide, DSD har hovedkontor i Stavanger.

Koncernstruktur
Koncernen er opdelt i tre datterselskaber: Tide Buss AS, der driver bybusser i Bergen og størstedelen af rutebilerne i Hordaland, Tide Sjø AS, som driver færger og hurtigfærger i det vestlige Norge og rejseselskabet Tide Reiser AS, der også driver hurtigbusser, lufthavnsbusser og feriebusser. De største ejere er Det Stavangerske Dampskibsselskap (75%) og Sparebanken Vest (10%). Tide AS er noteret på Oslo Børs.

Aktiviteter i Danmark
Fra 29. juni 2008 indtog Tide det danske marked, da selskabets licitation til at drive bybusserne i Odense for FynBus trådte i kraft. Licitationen løber til 2013.

Senere har Tide vundet licitation på en række bybusser på Fyn og regionalruter i Sydjylland.

Senest, i 2021, har TideBus vundet udbud for Nordjyllands Trafikselskab omfattende 295.000 køreplantimer årligt, fordel på 97 almindelige bybusser samt 13 nye PlusBusser, der skal sættes i drift fra 2023. Udbuddet omfatter foruden de i alt 110 busser også investering og drift af et nyt stort garageanlæg i Aalborg Øst, nær det nye Universitetshospital og AAU. Alle de nye busser SKAL være eldrevne, og må ikke være hybrider.

Referencer

Eksterne henvisninger 

 Tides hjemmeside 
 Dansk Hjemmeside

Transportvirksomheder fra Norge
Etableret i 2006
Busselskaber i Danmark
Leuna

Leuna er en by ved Saale ved Merseburg i Saalekreis, i den tyske delstat Sachsen-Anhalt.

Byen er kendt for sin kemiske industri.

Bydele og landsbyer 
 Leuna-Ockendorf i den nordlige del af byen har givet navn til den nuværende by.
 Rössen
 Göhlitzsch
 Daspig
 Kröllwitz
Tage Andersen Thott

Tage Andersen Thott (død 1643) til Sirekøbing, Duege og Egede var en skånsk adelsmand.

Han var søn af Anders Thott til Sirekøbing og Lisbet Folmersdatter Rosenkrantz. Ved faderens død i 1595 var han kun et barn, og da moderen døde i 1613, måtte han og hans søstre gå fra arv og gæld.

Ikke desto mindre havde han kunnet foretage den sædvanlige udlandsrejse i sin ungdom og var bl.a. i 1607 i Padua. Efter hjemkomsten gjorde han 1608-10 tjeneste ved hoffet som hofjunker, og i 1612 fik han sin første forlening, Laholm, som han i 1620 ombyttede med Trondhjem. Også før dette havde han været i Norge, idet han i 1618 fik ordre til styre Båhus ved lensmandens fravær.

På Trondhjems bispestol sad den gang den unge, senere som digter berømte, Anders Arrebo, og mellem ham og den jævnaldrende lensmand opstod der et bittert fjendskab. Tage Thott samlede beviser mod sin modstander, så at denne i 1622 fik en herredagsdom på fortabelse af embedet.

I 1627 forflyttedes Thott til Danmark, hvor han på ny forlenedes med Laholm. I den følgende tid skiftede han hyppigt forleninger (Ørum 1629-31, Mariager Kloster 1631-32, Sølvesborg 1632-42 og Silkeborg 1642-43). I 1628 blev han, som tidligere havde været ritmester ved den hallandske fane, landkommissær i Skåne, og i 1633 blev han slået til ridder.

Han blev i 1610 gift med Clara Sparre (død 1636), datter af Hans Sparre til Klågerup. Igen gift i 1640 Lisbet Beck (død 1653), datter af Sivert Beck.

Hans havde herregårdene Sirekøbing, Duveke og Bolstofte i Skåne. I sine yngre dage skrev han sig også til Næs, så han har formentlig ejet en andel af denne Thotternes hovedejendom i Skåne, ligesom han ved sit andet ægteskab fik en part i det skånske Næsbyholm. På Sjælland ejede han Egede, som han imidlertid allerede i 1631 skilte sig af med, og det samme gjorde han efterhånden med sine skånske gårde, idet han var forgældet.

En historie om, at han til sidst gik og tiggede på krohusene i København, er nok overdrevent, men sikkert er det, at hans bo ved hans død var fallit.

Han døde barnløs.

Kilder 

 

Godsejere fra Danmark
Godsejere fra Skåne
Lensmænd fra Danmark
Danskere i 1600-tallet
Tage Andersen
Artikler fra 1. udgave af Dansk biografisk leksikon
Jan Leschly

Jan Leschly (født 11. september 1940) er oprindeligt kendt som tennisspiller, og senere en anerkendt dansk erhvervsleder med virke indenfor medicinalbranchen gennem mange år. Siden maj 2000 har han været Bestyrelsesformand og CEO, Chief Executive Officer/administrerende direktør for Care Capital LLC, et private equity firma.

Tidligere CEO i SmithKline Beecham, et medicinalfirma der udvikler og sælger farmaceutiske produkter, 1994-2000. Leschly er desuden bestyrelsesmedlem i American Express, Viacom, Mærsk, og Dynavax Technologies Corporation. Han var desuden medlem af DaimlerChrysler's Advisory Board og sidder i et rådgivende udvalg for Emory University Business School.

Leschly var i 1960'erne Danmarks mest vindende tennisspiller med 40 officielle DM-titler, deraf 12 i single (7 udendørs og 5 inde), og fik en international karriere med en uofficiel placering som nr. 10 på en rangliste over verdens bedste amatørspillere i 1967. Dét år nåede han semifinale i single ved det åbne amerikanske mesterskab og blev besejret 3-2 af Clark Graebner, USA. Leschly vandt internationale turneringer i England, Sydafrika og USA samt i København det åbne skandinaviske mesterskab i single i 1968 og 1972. Kort efter den seneste sejr holdt han op med at spille turneringer for i stedet at koncentrere sig om en erhvervskarriere i medicinalbranchen, først hos Novo og siden i udlandet. 

Placeringen blandt de fire bedste i det amerikanske amatørmesterskab 1967 nævnes ofte som Leschlys fineste tennisresultat. Imidlertid lykkedes det ham at etablere sig i verdenseliten også efter 1968, da tennisturneringerne blev åbnet for professionelle stjerner. I 1971 placerede han sig som nr. 15 i den verdensomspændende Grand Prix serie efter bl.a. at have vundet en stor turnering i Johannesburg, Sydafrika, med 10 af verdens 25 stærkeste spillere, selv om alle de øvrige ni deltagere på forhånd var vurderet højere end den danske venstrehåndsspiller. Efter i en indledende pulje at have besejret nr. 6, 3 og 2 slog Leschly i finalen den tidligere Wimbledonmester (1966) Manuel Santana fra Spanien 6-7, 6-3, 6-2 [Ritzaus Bureau nov. 1971 og RB-Special dec. 71 af Jørgen Schouboe].

Hans førstepræmie på godt 73.000 kr. resulterede i avisoverskrifter som "73.000 kr. i ugeløn" - til trods for, at regnskabet også rummede udgifter i form af både rejse og hotel og senere naturligvis skat af gevinsten. Beløbet var sensationelt for datidens danske idræt. Ironisk nok kom 73.000 kr. til at udgøre mindre end en dagløn for Leschly i flere af hans senere chefstillinger...

Eksterne henvisninger/kilder 
Ritzaus Bureau nov. 1971 og RB-Special dec. 71 af Jørgen Schouboe
Care Capital's profil af Jan Leschly

Tennisspillere fra Danmark
Erhvervsfolk fra Danmark
Tennisspillere fra KB Tennis
Tennisspillere fra HIK Tennis
Mücheln (Geiseltal)

Mücheln er en by i Saalekreis i den tyske delstat Sachsen-Anhalt.

Landsbyer og bydele 

 Almsdorf,
 Branderoda,
 Gröst,
 Langeneichstädt,
 Oberwünsch,
 Neu-Biendorf,
 Niederwünsch,
 St. Micheln,
 St. Ulrich
 Stöbnitz.

Eingemeindungen 
I forbindelse med kommunalreformen i Sachsen-Anhalt blev 1. Januar 2006 kommunerne Branderoda, Gröst, Langeneichstädt og Wünsch indlemmet i Mücheln.

 I området har der indtil 1993 været brunkulslejer, og nu er man ved at omdanne det til en større sø, ved navn Geiseltalsee. Opfyldningen skujlle være tilendebragt i 2010.
Rasmus Albeck

Rasmus Krabsen Albeck (født 21. september 1989 i Albertslund) er en dansk skuespiller og tegnefilmsdubber. Rasmus er uddannet fra Det Danske Musicalakademi som musicalperformer i 2012.

Filmografi 
Spillefilm
 Sunes familie (1997) - Håkon
 Kærlighed ved første hik (1999)
 Tsatsiki, moren og politimanden (1999) - Per Hammar
 Anja og Viktor - Kærlighed ved første hik 2 (2001)
 Anja efter Viktor (2003)
 Stuart Little 2 (2002) - Werner og Tony
 Hund og kat imellem (2001) - Scott Brody
 Tsatsiki - venner for altid (2001) - Per Hammar

Tegnefilm (stemme)
 Tarzan (1999) - Tarzan som ung
 Peter Pan - Tilbage til Ønskeøen (2001) - Bulder

Julekalender
 Brødrene Mortensens Jul (1998,2002)

Eksterne henvisninger 
 
 www.musicalakademiet.dk

Skuespillere fra Danmark
Tegnefilmsdubbere fra Danmark
Personer fra Albertslund
Looking Back in Anger

Looking Back in Anger (義不容情) er en Hong Kong/Kina-produceret tv-serie af TVB fra 1988.

Serien er en af de mest sete serier blandt kinesere i Hong Kong og kinesere rundt i verden. Indtil i dag, er det stadig den serie som er blevet udlejet flest gange på VCD.

Tv-serier fra Hongkong
Tv-serier fra 1980'erne
Retssikkerhedsfonden

Retssikkerhedsfonden er en almennyttig organisation, som formelt blev stiftet i juni 2006. Den har til formål at fremme viden om samt forståelse og respekt for retsstatsprincippernes betydning for den demokratiske stat. Dette skal ske blandt andet ved at støtte og inspirere til forskning og formidling, afholdelse af seminarer m.v.

Eksterne henvisninger 
 www.retssikkerheds-fonden.dk – Retssikkerhedsfondens hjemmeside 

Fonde fra Danmark
Etableret i 2006
Cartoons

Cartoons er et dansk popband, der er bedst kendt for eurodance coverversion af sangen "Witch Doctor" fra 1998 af Ross Bagdasarian fra 1958. Bandet kalder sig "Verdens største tegneserieband", og er iklædt aparte kostumer og parykker under deres koncerter, der var karikaturer af amerikanske rock and roll-stjerner fra 1950'erne. Mange af deres hits er coverversioner af gamle rockabillyhits. Med over 2 millioner solgte cd'er, er Cartoons et af de bedst sælgende danske bands nogensinde. De har modtaget både Grammy og Dansk Eksportpris, haft 2 top 10 hits i England samt medvirket i over 100 TV-shows.

Cartoons blev oprindeligt dannet under navnet The Scooters i slutningen af 1980'erne, der spillede rockabilly-musik fra 1950'erne og 1960'erne. The Scooters udgav i 1994 albummet Live at Woodstock. Gruppen skiftede i 1997 skiftede navn til Cartoons, og begyndte at lave "technobilly"-musik, som var gruppens eget udtryk for rock and roll blandet med eurodance.

Bandets medlemmer brugte kunstnernavne, der passede til tegneserietemaet, og var således kendt under navnene Toonie (Martin Østengaard), Sponge (Jesper Dukholt), Shooter (Erling Jensen), Buzz (Dave Stevens), Puddy (Natasja Skov) og Boop (Karina Jensen). Gruppen havde kontrakt med FLEX Records og flyttede senere til EMI.

Deres mest succesfulde single var "Witch Doctor", der nåede #2 på UK Singles Chart. I 1999 modtog de prisen for "Årets Danske Upfront Dance Udgivelse" ved Danish Music Awards og året efter fik de "Eksportprisen" ved samme prisudgivelse.

De fik yderligere succes i Storbritannien med deres Top 10 hit, "Doodah!" (en version af den amerikanske folkesang "Camptown Races"); Top 20 hittet "Aisy Waisy", som de optrådte med i Jim Davidsons program Generation Game; og Top 20 musikalbummet, Toonage (senere udgivet med flere sange under titlen More Toonage).

Deres andet album, Toontastic! nåede ikke debutens store succes, men inkluderede sangene "Diddley Dee", "Big Coconuts", og "Mama Loo", der var en genskrivning af Les Humphries Singers' sang.

Cartoons seneste udgivelse af et opsamlingsalbum, der består af de mest succesfulde hits fra de foregående to samt tre nye sange.

Diskografi

Albums

Studiealbums

Opsamlingsabum

Singler

Som hovedoptræden

Gæsteoptræden

Referencer

Eksterne henvisninger 
  
 

Musikgrupper fra Danmark
Musikgrupper fra 1996
Musikgrupper opløst i 2006
Glumsø Station

Glumsø Station er en jernbanestation på Sydbanen, der ligger i Glumsø i Næstved Kommune.

I 2020 blev stationen ombygget i forbindelse med, at Sydbanen mellem Ringsted og Næstved blev elektrificeret og fik opgraderet hastigheden. Der blev anlagt nye perroner, en gangbro med elevatorer og en ny forplads. Dertil kom en række arbejder på strækningen nord og syd for stationen med forlægning af tracéen, ombygning af broer og selve elektrificeringen. Som følge heraf var strækningen spærret for trafik fra 28. marts til 29. november, hvor togene var omlagt, og de lokale passagerer henvist til togbusser. Der var planlagt en indvielse af den ombyggede station 29. november 2020, men den måtte foregå virtuelt på grund af coronaviruspandemien.

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger

Glumsø Station på dsb.dk

Stationer på Sydbanen
Stationer på Midtbanen
Bygninger, konstruktioner og anlæg i Næstved Kommune
Station
Lundby Station

Lundby Station er en dansk jernbanestation i Lundby.

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger 

 Lundby Station på dsb.dk

Stationer på Sydbanen
Bygninger, konstruktioner og anlæg i Vordingborg Kommune
Vordingborg Station

Vordingborg Station er en dansk jernbanestation i Vordingborg. Stationen er beliggende på Sydbanen som nu er dobbeltsporet nord for Vordingborg, syd for Vordingborg er banen enkeltsporet, men den er ved at blive ombygget med dobbeltspor over nye Masnedsund- og Storstrømsbroer i forbindelse med opgradering af Sydbanen pga. Femern Bælt-forbindelsen.

Historie

Antal rejsende 
Ifølge Østtællingen 2008 var udviklingen i antallet af dagligt afrejsende:

Galleri

Noter

Eksterne henvisninger 

 Vordingborg Station på dsb.dk

Stationer på Sydbanen
Station
Station
Nørre Alslev Station

Nørre Alslev Station er en dansk jernbanestation i Nørre Alslev.

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger 

 Nørre Alslev Station på dsb.dk

Stationer på Sydbanen
Bygninger, konstruktioner og anlæg i Guldborgsund Kommune
Eskilstrup Station

Eskilstrup Station er en dansk jernbanestation i Eskilstrup.

Stationsbygningen blev opført til Falsterbanens åbning 22. august 1872. Som der er gået så mange andre stationsbygninger, så blev stationsbygningen i Eskilstrup revet ned i 1987. I dag er der timedrift mod Nykøbing og København. Stationen har to perroner og to spor. Stationen er totalt ombygget i 2018 med nye perroner, trapper og elevator.

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger 

 Eskilstrup Station  på dsb.dk

Stationer på Sydbanen
Bygninger, konstruktioner og anlæg i Guldborgsund Kommune